אגדת שלושה וארבעה
יש לי בשיר הזה מלך חכם; ויש נסיכה נעימה,; בחור יש, ונשר גדול ולבן; וסופו של השיר - חתונה.; אם יש לנו מלך; ויש לנו נשר,; בחור ועלמה חמודה,; אפשר לספר אגדה -; היתה לו למלך, שלמה החכם,; בת חמודה עדינה.; ולילה אחד בשנתו הוא חלם; כי אביון יהיה חתנה.; הקיץ אז המלך שלמה החכם; בכעס נורא ואיום -; את בתו היפה לא יתן לעולם; לגבר עני ואביון!; אם יש לנו מלך; ויש לנו נשר; ויש נסיכה אצילה -; שימעו! מה יהיה גורלה?; הובאה הנסיכה אלי אי בלב ים; לשכון במיגדל רם קומה; ונשר שלמה הגדול הלבן; מידי יום בא לדרוש בשלומה -; אך פעם הנשר הציל בדרכו; בחור מספינה שטבעה,; אל ראש המיגדל אז הביא הוא אותו; לשימחת הנסיכה הנאה.; אם יש לנו מלך; ויש לנו נשר; ויש גם סיפור אהבה,; אפשר להמשיך בתקווה.; הגיע המלך שלמה החכם; מצא במיגדל את הזוג.; הבין: השידוך כבר ניגזר ונחתם; ואמר: יבורך הזיוג!; חברי השומע, כדאי שתדע,; צעיר ואביון גם אתה -; אולי יש בת מלך באיזה מיגדל,; מחכה שתבוא לקחתה...; אם יש לנו מלך; ויש לנו נשר; וגבר מצא נסיכה,; אולי זה יקרה גם לך?!; 